recursal/SuperWikiNEXT-32B huggingface dataset:
*Αυτό το λήμμα αφορά τις διοικητικές, δικαστικές και εκκλησιαστικές δομές του Βασιλείου της Γαλλίας στην προεπαναστατική περίοδο. Για μια γενική ιστορία της Γαλλίας σε αυτή την περίοδο, δείτε Πρώιμη σύγχρονη Γαλλία. Για την πολιτική ιστορία της Γαλλίας σε αυτή την περίοδο δείτε Βασίλειο της Γαλλίας.*

|  |
| --- |
| Θυρεός του προεπαναστατικού Βασιλείου της Γαλλίας |
| Βασίλειο της Γαλλίας |
| 
Δομή |
| * Τάξεις του βασιλείου
* Parlements
* Γάλλοι ευγενείς
* Taille
* Gabelle
* Seigneurial system
 |
| π • σ • ε
 |

Λουδοβίκος ΙΔ', ο "Βασιλιάς Ήλιος"
Το **Παλαιό Καθεστώς** (γαλλικά: *Ancien Régime*, προφέρεται: [ɑ̃.sjɛ̃ ʁeʒim]) ήταν το μοναρχικό, αριστοκρατικό, κοινωνικό και πολιτικό σύστημα εγκαθιδρυμένο στο Βασίλειο της Γαλλίας περίπου από τον 15ο αιώνα μέχρι τον ύστερο 18ο αιώνα (πρώιμη νεότερη Γαλλία) υπό τις δυναστείες των ύστερων Βαλουά και των Βουρβόνων. Οι διοικητικές και κοινωνικές δομές του *Ancien Régime* ήταν αποτέλεσμα ετών δόμησης του κράτους, νομοθετικών πράξεων (όπως το *Ordinance of Villers-Cotterêts*), εσωτερικών συγκρούσεων και εμφύλιων πολέμων, αλλά παρέμειναν ένα συγκεχυμένο αμάλγαμα τοπικών προνομίων και ιστορικών διαφορών έως ότου η Γαλλική Επανάσταση τερμάτισε αυτό το σύστημα.

Μεγάλο μέρος του μεσαιωνικού πολιτικού συγκεντρωτισμού της Γαλλίας είχε χαθεί στον Εκατονταετή Πόλεμο, και οι προσπάθειες της Δυναστείας των Βαλουά να επανακτήσουν τον έλεγχο των διασπαρμένων πολιτικών κέντρων της χώρας εμποδίζονταν από τους Θρησκευτικούς Πολέμους. Μεγάλο μέρος των βασιλειών του Ερρίκου Δ', του Λουδοβίκου ΙΓ' και των πρώτων χρόνων του Λουδοβίκου ΙΔ' είχαν επικεντρωθεί στην διοικητική συγκέντρωση. Παρόλα αυτά, η έννοια της "απόλυτης μοναρχίας" (που χαρακτηρίζεται από το δικαίωμα του βασιλιά να εκδίδει και τις προσπάθειες των βασιλέων να δημιουργήσουν ένα κεντρικό κράτος, η Γαλλία του *Ancien Régime* παρέμεινε μια χώρα με συστηματικές ανωμαλίες: οι διοικητικές (περιλαμβανομένης της φορολόγησης), νομικές, δικαστικές και εκκλησιαστικές διαιρέσεις και προνόμια συχνά αλληλοεπικαλύπτονταν, ενώ οι Γάλλοι ευγενείς αγωνίζονταν να διατηρήσουν τα δικαιώματα τους σε θέματα τοπικής αυτοδιοίκησης και δικαιοσύνης και ισχυρές εσωτερικές συγκρούσεις (όπως η *Fronde*) εναντιώθηκαν σε αυτόν τον συγκεντρωτισμό.

Παραπομπές
----------

1. ↑  Πολιτική, Πόλεμος, Στρατηγική ΑΠΘ
2. ↑   *Ancien Regime*, The Gale Group Inc. 2004, ανακτήθηκε στις 26 February 2017

Περαιτέρω μελέτη
----------------

* Αλεξίς ντε Τοκβίλ (2006). *Το παλαιό καθεστώς και η επανάσταση*. Πόλις. ISBN 960-435-122-2.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4142381-1

 |

 |
Ταινία με υπότιτλους στα αγγλικά (αναφορά παύλα χρησιμοποιείται για τη διαφοροποίηση των ομιλητών).
**Οι υπότιτλοι** προέρχονται είτε από ένα κείμενο ή από σενάριο διαλόγου ή σχολιασμό ταινιών, τηλεοπτικά προγράμματα, βιντεοπαιχνίδια, και τα σχετικά, που συνήθως εμφανίζονται στο κάτω μέρος της οθόνης, αλλά μπορεί επίσης να είναι στην κορυφή της, αν υπάρχει ήδη κείμενο στο κάτω μέρος της. Μπορεί να είναι είτε μια μορφή γραπτής μετάφρασης του διαλόγου σε μια ξένη γλώσσα, ή γραπτής απόδοσης του διαλόγου στην ίδια γλώσσα, με ή χωρίς επιπρόσθετες πληροφορίες, για να βοηθήσουν τους θεατές που είναι κωφοί ή βαρήκοοι να ακολουθήσουν το διάλογο, ή άτομα που δεν μπορούν να κατανοήσουν τον προφορικό διάλογο ή που έχουν προβλήματα αναγνώρισης προφοράς. Ή κωδικοποιημένη μέθοδος μπορεί είτε να έχει ήδη αποδοθεί με  βίντεο ή χωρις, είτε να αποδοθεί ως γραφικό ή κείμενο να και να επικαλυφθεί από το δέκτη. Οι μεμονωμένοι υπότιτλοι χρησιμοποιούνται στα DVD, Blu-ray και  στην τηλεόραση teletext/Digital Video Broadcasting (DVB) υποτιτλισμό ή σε EIA-608 λεζάντες,ο ι οποίοι είναι κρυμμένοι, εκτός αν ζητηθούν από τον θεατή από ένα μενού ή το τηλεχειριστήριο-κλειδί ή αν επιλεγούν από την αντίστοιχη σελίδα ή την υπηρεσία (π. χ. σελ. 888 ή CC1), έχοντας πάντα επιπλέον ηχητικές αναπαραστάσεις για κωφούς και βαρήκοους τηλεθεατές. Ή υποτιτλισμένη γλώσσα του τηλεκειμένου ακολουθεί τον αρχικό ήχο, εκτός από πολύγλωσσες χώρες όπου ο ραδιοτηλεοπτικός οργανισμός μπορεί να παρέχει υπότιτλους και σε άλλες γλώσσες σε άλλες σελίδες τηλεκειμένου. Οι EIA-608 λεζάντες είναι παρόμοιες, εκτός από τους ισπανικούς σταθμούς της
 βόρειας Αμερικής οι οποίοι μπορεί να αποδόσουν τις λεζάντες στα ισπανικά για CC3. Το DVD και το Blu-ray διαφέρουν μόνο στη χρήση run-length κωδικοποίημενων γραφικών αντί για κείμενο, καθώς επίσης και κάποια HD DVB εκπομπές.
Τοπογραφική εικόνα του βορειοδυτικού Ειρηνικού συμπεριλαμβανομένης της Τάφρου Κουριλών-Καμτσάτκας.
Η **Τάφρος Κουριλών–Καμτσάτκας** ή **Τάφρος Κουριλών** (ρωσικά: Курило-Камчатский жёлоб‎, *Kurilo-Kamchatskii Zhyolob*) είναι ωκεάνια τάφρος στον βορειοδυτικό Ειρηνικό Ωκεανό. Βρίσκεται έξω από τη νοτιοανατολική ακτή της Καμτσάτκας και παράλληλα με την αλυσίδα των Κουριλών νήσων για να συναντήσει την Ιαπωνική Τάφρο ανατολικά του Χοκκάιντο. Εκτείνεται από μια τριπλή διασταύρωση με το ρήγμα Ουλαχάν και την Αλεουτική Τάφρο κοντά στα νησιά του Στρατηγού στη Ρωσία στα βορειοανατολικά και στη διασταύρωση με την Ιαπωνική Τάφρο στα νοτιοδυτικά.

Η τάφρος σχηματίστηκε ως αποτέλεσμα της ζώνης υποπίεσης, η οποία σχηματίστηκε στα τέλη της Κρητιδικής περιόδου, που δημιούργησε το τόξο των νήσων Κουριλών καθώς και το ηφαιστειακό τόξο της Καμτσάτκα. Η εσοχή του Ειρηνικού πιέζεται κάτω από την Οχοτσκική πλάκα κατά μήκος της τάφρου, με αποτέλεσμα έντονο ηφαιστειακό περιβάλλον.

Τεκτονική ιστορία
-----------------

Χάρτης των τοποθεσιών σεισμού, συμπεριλαμβανομένων των περιγραμμάτων στην κορυφή της κινούμενης προς τα κάτω πλάκας
Στην τάφρο Κουριλών-Καμτσάτκα, η Ειρηνική πλάκα υποβιβάζεται κάτω από την Οχοτσκική πλάκα, μια μικροπλάκα που θεωρούταν προηγουμένως ως μέρος της βορειοαμερικανικής πλάκας. Ο ρυθμός σύγκλισης κυμαίνεται από περίπου 75 χιλιοστά ανά χρόνο στο βορρά έως περίπου 83 χιλιοστά το χρόνο στο νότιο άκρο. Η κλίση της σύγκλισης αυξάνεται προς το νότο, όπου η διαπιεστική τάση χωρίζεται σε σεισμούς τάφρους φυσιολογικής ώθησης και σεισμούς παράλληλης τάφρου.

Συνδεδεμένη σεισμικότητα
------------------------

Σεισμοί μεγάλης έντασης συνδεδεμένοι με τη ζώνη υποπίεσης:

| Ημερομηνία | Τοποθεσία | Βαθμός στη κλίμακα Ρίχτερ |
| --- | --- | --- |
| 3 Φεβρουαρίου 1923 | Καμτσάτκα, Ρωσία (τότε αποτελούσε μέρος της ΕΣΣΔ) | 8.4 |
| 2 Μαρτίου 1933 | Σανρίκου-όκι, Ιαπωνία | 8.6 |
| 4 Νοεμβρίου 1952 | Καμτσάτκα, Ρωσία (τότε αποτελούσε μέρος της ΕΣΣΔ) | 9.0 |
| 6 Νοεμβρίου 1958 | Νήσοι Κουρίλες, Ρωσία (τότε αποτελούσε μέρος της ΕΣΣΔ) | 8.4 |
| 13 Οκτωβρίου 1963 | Νήσοι Κουρίλες, Ρωσία (τότε αποτελούσε μέρος της ΕΣΣΔ) | 8.5 |
| 4 Οκτωβρίου 1994 | Νήσοι Κουρίλες, Ρωσία | 8.3 |
| 25 Σεπτεμβρίου 2003 | Χοκκάιντο, Ιαπωνία | 8.3 |
| 15 Νοεμβρίου 2006 | Νήσοι Κουρίλες, Ρωσία | 8.3 |
| 24 Μαΐου2013 | Οχοτσκική θάλασσα | 8.3 |
| 18 Ιουλίου 2017 | Καμτσάτκα, Ρωσία | 7.8 |

Παραπομπές
----------

1. 1 2  Rhea, S. et al. 2010, *Seismicity of the Earth 1900–2007, Kuril-Kamchatka arc and vicinity,* U.S. Geological Survey Open-File Report 2010-1083-C, 1 map sheet, scale 1:5,000,000
2. ↑  «M8.3 – Sea of Okhotsk». USGS. 25 Μαΐου 2013. Ανακτήθηκε στις 25 Μαΐου 2013.

Εξωτερικοί σύνδεσμοι
--------------------

* 

Συντεταγμένες: 47°30′N 155°21′E﻿ / ﻿47.500°N 155.350°E﻿ / 47.500; 155.350
Το βράδυ της 1ης Ιουλίου 2016 έξι ένοπλοι εισέβαλαν στο εστιατόριο –καφέ Holey Artisan Bakery, στην πρωτεύουσα του Μπαγκλαντές, Ντάκα, και κράτησαν ομήρους πελάτες και μέλη του προσωπικού. Ακολούθησε ανεπιτυχής επιχείρηση της Μητροπολιτικής Αστυνομίας της Ντάκα για την απελευθέρωση των ομήρων στη διάρκεια της οποίας έχασαν τη ζωή τους δύο αξιωματικοί της αστυνομίας. Το πρωί της επόμενης ημέρας έγινε νέα επιχείρηση (Operation Thunderbolt), αυτή τη φορά από μέλη των Ενόπλων Δυνάμεων του Μπαγκλαντές κατά την οποία σκοτώθηκαν οι πέντε από τους δράστες ενώ ο ένας συνελήφθη. 

Κατά τη διάρκεια της ομηρίας στο Holey Artisan Bakery, εκτός από τους δύο αστυνομικούς, έχασαν τη ζωή τους 20 πελάτες και 2 μέλη του προσωπικού του εστιατορίου. Από τους πελάτες 18 ήταν ξένοι (9 Ιταλοί, 7 Ιάπωνες και μια Ινδή). Η αυτοψία στις σωρούς των 9 Ιταλών έδειξε ότι είχαν υποστεί βασανιστήρια και ότι ο θάνατός τους ήταν αργός και βασανιστικός. , 

Όλοι οι δράστες ήταν υπήκοοι Μπαγκλαντές, ηλικίας 20 έως 30 ετών, είχαν σπουδάσει σε κορυφαία πανεπιστήμια στο Μπαγκλαντές και στο εξωτερικό και ανήκαν στην ελίτ της χώρας.  Το Ισλαμικό Κράτος του Ιράκ και του Λεβάντε ανέλαβε την ευθύνη για την επίθεση και δημοσίευσε φωτογραφίες των δραστών αλλά ο υπουργός εσωτερικών του Μπαγκλαντές δήλωσε ότι οι δράστες ανήκαν στην οργάνωση Jamaat-ul-Mujahideen και δεν είχαν σχέση με το ISIL.

Στις 27 Νοεμβρίου δικαστήριο του Μπαγκλαντές καταδίκασε σε θάνατο επτά άτομα που σχετίζονταν με την επίθεση.

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
Οι **Trio Matamoros** ήταν διασημότατο συγκρότημα κουβανέζικης μουσικής. Αρχηγός και τραγουδιστής τους ήταν ο Μιγκέλ Ματαμόρος, ενώ στη κιθάρα έπαιζε ο Ραφαέλ Κουέτο και στα κρουστά ο Σίρο Ροντρίγκες. Ιδρύθηκαν το 1925 στην πόλη του Σαντιάγκο ντε Κούβα. Η μουσική τους ονομάστηκε Μπολερό-Σον και συνδύαζε στοιχεία του Σουίνγκ, της Μάμπο και της Ρούμπας.

Στις αρχές της δεκαετίας του 1940 ο Ματαμόρος αντιμετώπισε προβλήματα με τη φωνή του και το τρίο ενισχύθηκε με τους Γκιγιέρμο Πορταβάλες το 1940, και Μπένι Μορέ από το 1945 έως το 1947. Το σχήμα διαλύθηκε τελικά το 1969 και ο Ματαμόρος πέθανε δύο χρόνια αργότερα, σε ηλικία 77 ετών.

Δισκογραφία
-----------

* 1975: *Ecos de Cuba*
* 1980: *Lagrimas Negras*
* 1989: *Origen de La Salsa*
* 1993: *Son de La Loma*
* 1994: *Un Recuerdo de Cuba*
* 1996: *Beso Discreto*
* 1996: *Recuerdos de Cuba*
* 1997: *Soneros: La Tradicion de Cuba, Vol. 3*
* 1999: *Dos Grandes tríos Cubanos*
* 1999: *Cuba en tríos*
* 2000: *Cuban Originals*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142201541
* **Europeana**: agent/base/149329
* LCCN: n78027112
* ISNI: 0000 0001 0943 8437
* SUDOC: 163596557
* MusicBrainz: 34a57b4f-ab65-46a5-ac1a-4eb4662dd9a8

 |

 |
***Οι Μάγοι: Το Έπος της Αρκάντια*** (πρωτότυπος αγγλικός τίτλος: *Wizards: Tales of Arcadia*), ή απλά ***Οι Μάγοι*** είναι Αμερικανική μίνι σειρά κινουμένων σχεδίων που δημιουργήθηκε από τον Γκιγιέρμο Ντελ Τόρο και παράχθηκε από τις DreamWorks Animation Television και Double Dare You Productions. Είναι το τρίτο και τελευταίο μέρος της τριλογίας *Το Έπος της Αρκάντια*, ακολουθώντας τα *Κυνηγοί Τρολ* (2016–2018) και *Τρεις από το Πουθενά* (2018–2019) και κυκλοφόρησε στις 7 Αυγούστου του 2020 στο Netflix.

Είναι η μόνη μίνι σειρά της τριλογίας, και εξερευνά την ιστορία του Χίσιρντουξ "Ντούξι" Κάσπεραν, ενός πρώην βοηθού του θρυλικού Μέρλιν που ξεχάστηκε για αιώνες και τώρα είναι πρόθυμος να αποδείξει την αξία του ως ένας μάγος στα μάτια του παλιού αφεντικού του.

*Οι Μάγοι* έλαβε επαίνους από τους κριτικούς ως μια εκπληκτική σειρά κινουμένων σχεδίων, για την πολύπλοκη ιστορία του και των υψηλής ποιότητας κινουμένων σχεδίων του. Το 2021, η σειρά κέρδισε ένα βραβείο Άννι και το βραβείο Kidscreen για "Καλύτερη Καινούρια Σειρά", μια κατηγορία που περιλαμβάνει όλες τις τηλεοπτικές σειρές ζωντανής δράσης και κινουμένων σχεδίων της χρονιάς, και έλαβε υποψηφιότητα για τέσσερα Βραβεία Έμμυ Πρωινής Ζώνης.

Το ακολούθησε μια ταινία μεγάλου μήκους με τίτλο *Κυνηγοί Τρολ: Το Ξύπνημα των Τιτάνων*, που κυκλοφόρησε στις 21 Ιουλίου του 2021.

Παραπομπές
----------

1. ↑  Holloway, Daniel (7 Ιουλίου 2020). «'Wizards,' Final Chapter in Guillermo del Toro's 'Tales of Arcadia' Trilogy, Sets Premiere Date». *Variety* (στα Αγγλικά). Ανακτήθηκε στις 16 Ιουλίου 2023.
2. ↑  «Kidscreen Awards 2021 winners». Ανακτήθηκε στις 16 Ιουλίου 2023.
3. ↑  «Who's up for a Kidscreen Award?». Ανακτήθηκε στις 16 Ιουλίου 2023.

Εξωτερικοί σύνδεσμοι
--------------------

* *Οι Μάγοι: Το Έπος της Αρκάντια* στο Netflix
* *Οι Μάγοι: Το Έπος της Αρκάντια*   στην IMDb

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
*Το Έπος της Αρκάντια* |
| --- |
|  |
| Τηλεοπτικές σειρές | 
* *Κυνηγοί Τρολ* (2016–2018)
* *Τρεις από το Πουθενά* (2018–2019)
* *Οι Μάγοι* (2020)
 |
|  |
| Ταινία | 
* *Κυνηγοί Τρολ: Το Ξύπνημα των Τιτάνων* (2021)
 |

 |
Η βραχονησίδα **Τσαβούς** (τούρκικα: Çavuş Adası), η οποία στα ελληνικά ονομάζεται βραχονησίδα Κάτω, είναι νησίδα υπό την επικράτεια της Τουρκικής Δημοκρατίας. Ανήκει στην Επαρχία Μούγλων και βρίσκεται στο δυτικό τμήμα της Τουρκίας. Βρίσκεται 4,5 χλμ. ανατολικά των Ιμίων, 17 χλμ. βόρεια της Κω και 4 χλμ. δυτικά του παραθαλάσσιου χωριού Γκιουμουσλούκ (τούρκικα: Gümüşlük), το οποίο είναι γνωστό στα ελληνικά ως Μύνδος. Καλύπτει έκταση 0,21 τετραγωνικών χιλιομέτρων και το έδαφός της είναι λοφώδες. Το υψηλότερο σημείο στο νησί είναι 49 μέτρα πάνω από την επιφάνεια της θάλασσας.

Επί της νησίδας βρίσκεται μία τουρκική στρατιωτική βάση.

Η μέση ετήσια θερμοκρασία στο νησάκι είναι 19 °C. Ο θερμότερος μήνας είναι ο Αύγουστος, στους 28 °C και ο πιο κρύος ο Φεβρουάριος, στους 12 °C. Η μέση βροχόπτωση είναι 945 χιλιοστά το χρόνο. Ο υγρότερος μήνας είναι ο Δεκέμβριος, με 229 χιλιοστά βροχόπτωσης, και ξηρότερος ο Ιούλιος, με 1 χιλιοστό βροχόπτωσης.

Παραπομπές
----------

1. ↑
2. ↑  «NASA Earth Observations Data Set Index». NASA. Αρχειοθετήθηκε από το πρωτότυπο στις 10 Μαΐου 2020. Ανακτήθηκε στις 30 Ιανουαρίου 2016.
3. ↑  «NASA Earth Observations: Rainfall (1 month - TRMM)». NASA/Tropical Rainfall Monitoring Mission. Αρχειοθετήθηκε από το πρωτότυπο στις 11 Μαΐου 2020. Ανακτήθηκε στις 30 Ιανουαρίου 2016.
Το **Τάχι** είναι χωριό του Δήμου Θηβαίων του Νομού Βοιωτίας και βρίσκεται πολύ κοντά στην πόλη της Θήβας.

Τοποθεσία
---------

Το Τάχι βρίσκεται χτισμένο σε απόσταση 2 χιλιομέτρων από την πόλη της Θήβας σε υψόμετρο 236 μέτρα. Συνορεύει με την Νότια Περιφερειακή Θήβας καθώς και την εθνική οδό Ελευσίνας - Θηβών.

Εκκλησία
--------

Στο κέντρο της συνοικίας επί του κεντρικού δρόμου (Σεφέρη) που την διασχίζει, βρίσκεται ο ενοριακός ναός που είναι αφιερωμένος στην μνήμη του Αγίου Νικολάου του νέου, όπου φυλάσσεται τμήμα από το λείψανο του θαυματουργού Οσιομάρτυρα, που εορτάζεται στις 9 Μαΐου. Η εκκλησία είναι τρίκλιτη Βασιλική, με ενσωματωμένα τα παρεκκλήσια των Βοιωτών αγίων (Μεγάλη Τεσσαρακοστή) και του Αγίου Εφραίμ (3 Ιανουαρίου), ενώ στο προαύλιο του Ναού υπάρχει το "προσκύνημα του Γολγοθά", όπου ο Εσταυρωμένος δίνει τα μηνύματα της θυσίας Του. Η Ενορία έχει έντονη λειτουργική ζωή με πλούσιο Ιεραποστολικό και φιλανθρωπικό έργο.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Θηβαίων |
| --- |
|  |
| Δημοτική Ενότητα Βαγίων | 
* Βάγια
 |
|  |
| Δημοτική Ενότητα Θηβαίων | 
* Αμπελοχώρι
* Ελεώνας
* Θήβα
* Καστρί
* Μονή Μεταμορφώσεως Σωτήρος Σαγματά
* Μουρίκι
* Νεοχωράκι
* Πλατανάκια
* Ύπατο
 |
|  |
| Δημοτική Ενότητα Θίσβης | 
* Άγιος Νικόλαος
* Αλυκή
* Δομβραίνα
* Ελλοπία
* Θίσβη
* Μονή Μακαριωτίσσης
* Ξηρονομή
* Όρμος Αγίου Ιωάννου
* Παραλία
* Πρόδρομος
 |
|  |
| Δημοτική Ενότητα Πλαταιών | 
* Άγιος Βασίλειος
* Καλαμάκι
* Καπαρέλλι
* Λεύκτρα
* Λουτούφι
* Μελισσοχώρι
* Μονή Αγίας Τριάδος
* Παραλία Λιβαδόστρας
* Πλαταιές
 |
|  |
| 
* Έδρα: Θήβα
* \*(Οικισμοί με μη μόνιμο πληθυσμό)
 |

 |
Τρίπα α λα Φιορεντίνα
**Τρίπα α λα Φιορεντίνα** (**Trippa alla fiorentina**) είναι το όνομα ενός κυρίως πιάτου από τη Φλωρεντία, το βασικό συστατικό του οποίου είναι ο πατσάς. Χρησιμοποιούνται επίσης καρότα, σέλερι, κρεμμύδια (λευκά ή κόκκινα), ντοματοπελτές, φύλλα δάφνης, σκόρδο, λευκό κρασί, ελαιόλαδο, βούτυρο, αλάτι και πιπέρι.

Για την παρασκευή του πιάτου αρχικά πλένουμε καλά και βράζουμε το πατσά και στη συνέχεια τον κόβουμε σε λεπτές λωρίδες. Ξεφλουδίζουμε και κόβουμε σε μικρά κομμάτια τα καρότα και το κοτσάνι από το σέλερι. Τσιγαρίζουμε τα κρεμμύδια, τα καρότα και το σέλερι και προσθέτουμε τα φύλλα δάφνης και το σκόρδο. Αφού τσιγαριστούν τα υλικά για πέντε λεπτά προσθέτουμε τον πατσά και ανακατεύουμε καλά για να πάνε όλα τα υλικά παντού. Στη συνέχεια ρίχνουμε το λευκό κρασί και το αφήνουμε να εξατμιστεί πλήρως. Προσθέτουμε το πελτέ, το αλάτι και το πιπέρι και κλείνουμε την κατσαρόλα αλλά κάθε τόσο προσθέτουμε ζωμό κρέατος. Θα χρειαστούν δύο ώρες για να γίνει το φαγητό. Σερβίρεται ζεστό με τριμμένη παρμεζάνα. [1]

Παραπομπές
----------

1. ↑
Ο **οταβίτης** (αγγλ. *otavite*, συντομογραφία ως ορυκτό *Ota*) είναι σπάνιο ορυκτό, που από χημικής απόψεως αποτελεί ανθρακικό κάδμιο, με μοριακό χημικό τύπο **CdCO3** και μοριακό βάρος 172,41. Το ορυκτό αυτό κρυσταλλώνεται στο τριγωνικό/εξαγωνικό σύστημα, σχηματίζοντας μικρούς σκαληνοεδρικούς κρυστάλλους. Η λάμψη του είναι μαργαρώδης ή αδαμάντινη, ενώ το χρώμα του κυμαίνεται από λευκό έως κοκκινωπό ή καφεκίτρινο. Φωτιζόμενος με υπεριώδη ακτινοβολία, φθορίζει με κόκκινο χρώμα. Η σκληρότητα Mohs του ορυκτού αναφέρεται ότι είναι 3,5 έως 4, και η πυκνότητά του είναι 5,04 gr/cm3. Ο οταβίτης σχετίζεται (ανευρίσκεται μαζί) με ορυκτά όπως ο αζουρίτης, ο ασβεστίτης, ο μαλαχίτης και ο σμιθσονίτης.

Το ορυκτό περιγράφηκε για πρώτη φορά το έτος 1906, από δείγμα που βρέθηκε στο διαμέρισμα του Τσουμέμπ, κοντά στο Οτάβι της βόρειας Ναμίμπια, του οποίου το όνομα τού έδωσε και την ονομασία του.

Παραπομπές
----------

1. ↑  Warr, L.N. (2021). «IMA–CNMNC approved mineral symbols». *Mineralogical Magazine* **85** (3): 291-320. doi:10.1180/mgm.2021.43. Bibcode: 2021MinM...85..291W. .

Εξωτερικοί σύνδεσμοι
--------------------

* Δεδομένα στο *Mindat*
* Ο οταβίτης στο *Webmineral*
Ο όρος **ταμπού** προέρχεται από τις γλώσσες της Πολυνησίας (λ.χ. Τόνγκα ή Φίτζι) και σημαίνει «απαγορευμένος».

Στην πρωταρχική του έννοια, αφορά πρωτόγονους πολιτισμούς, και σημαίνει το πρόσωπο ή το αντικείμενο που απαγορεύεται να πλησιάσει, να αγγίξει, να κατονομάσει ή να χρησιμοποιήσει κανείς, επειδή θεωρείται ιερό ή μιαρό. Το ταμπού θεωρείται μιαρό και ακάθαρτο, προξενώντας κακό σ' όποιον έρθει σε επαφή μ' αυτό. Έτσι, κατά συνέπεια, ταμπού σε μια γενικότερη σημασία είναι κάτι το απαγορευμένο με έννοια μαγική και δεισιδαιμονική.

Σημερινή έννοια
---------------

Με ευρύτερη έννοια, ο όρος χρησιμοποιείται σήμερα για να δηλώσει οτιδήποτε απαγορευμένο, κυρίως οτιδήποτε αντιμετωπίζεται από την κοινωνία ως μη υπάρχον, για λόγους ηθικής ή κοινωνικών προκαταλήψεων. Συνεκδοχικά, αναφέρεται σε κάθε περιορισμό που επιβάλλει η κοινωνική ηθική, δηλαδή κάθε κοινωνική προκατάληψη. Η λέξη ταμπού χρησιμοποιείται επίσης για οτιδήποτε το τέλειο, που με κανένα τρόπο, δεν δέχεται αμφισβήτηση ή τροποποίηση.

Δείτε επίσης
------------

* Φυλαχτό
* Φετιχισμός
* Τοτεμισμός

Βιβλιογραφία
------------

* *Λεξικό της Νέας Ελληνικής Γλώσσας*, Γ. Μπαμπινιώτη.
* *Τοτέμ και Ταμπού*, Ζ. Φρόιντ.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ταμπού**  |

|  |  |
| --- | --- |
|  | *Αυτό το σχετικό με την ψυχολογία λήμμα χρειάζεται επέκταση. Μπορείτε να βοηθήσετε επεκτείνοντάς το*. |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85131822
* GND: 4058861-0
* SUDOC: 02782084X
* BNF: cb13319099c (data)
* NDL: 00572489
* NKC: ph126408
* BNE: XX526400

 |

 |
Ο **Οργανισμός Κατά των Ναρκωτικών** (ΟΚΑΝΑ) είναι ένα ιδιωτικό ΝΠΙ που βρίσκεται υπό την εποπτεία του Υπουργείου Υγείας. Ξεκίνησε να λειτουργεί το 1995 βάσει του νόμου 2161/1993. Με τον Νόμο 4139/2013 προστέθηκε Εθνικός Συντονιστής.

Οι στόχοι του οργανισμού είναι η εφαρμογή εθνικής πολιτικής σχετικά με την πρόληψη της χρήσης και διάδοσης των ναρκωτικών, η θεραπεία και η απεξάρτηση, οι μελέτες σχετικά με τις τοξικοεξαρτικές ουσίες και η ευαισθητοποίηση του κόσμου. Ο ΟΚΑΝΑ συνεργάζεται με ΜΚΟ της ΕΕ αλλά και τρίτων χωρών και συντάσσει εκθέσεις. Επίσης συνεργάζεται με δήμους της χώρας και έχει αναπτύξει ένα πανελλαδικό δίκτυο.
Η **Τρίπολις**, η πρώην **Ισχόπολις**, ήταν αρχαία πόλη-φρούριο στον Πολεμωνιακό Πόντο, χτισμένη σε έναν ομώνυμο ποταμό, και με αρκετά καλό λιμάνι· στη θέση της σήμερα βρίσκεται η πόλη με το παραφθαρμένο όνομα Τιρέμπολου στην επαρχία Κερασούντας, στην Περιοχή Μαύρης Θάλασσας, Τουρκία. Ανήκε στους Μοσσύνοικους και βρισκόταν σε απόσταση 18 χλμ ανατολικά από το ακρωτήριο Ζεφύριον. Το σημείο βρίσκεται πάνω σε βραχώδες ακρωτήρι.

Παραπομπές
----------

1. ↑  (Αγγλικά) Lund University. «Digital Atlas of the Roman Empire». *Digital Atlas of the Roman Empire*. .
2. ↑  (Αγγλικά) Talbert, Richard, επιμ. (2000). *Barrington Atlas of the Greek and Roman World*. Princeton University Press. σελ. 87, καθώς και συνοδευτικές σημειώσεις καταλόγου.
3. ↑  Φλάβιος Αρριανός, *Periplus Ponti Euxini* 16.4; Anon. *Periplus Ponti Euxini* p. 13; Πλίνιος. «Φυσική Ιστορία». *Φυσική Ιστορία*. **6.4.11**.
4. ↑  Hamilton, *Researches*, i. p. 257.
Η **Τζιουντέκκα** είναι ένα νησί στη Λιμνοθάλασσα της Βενετίας στη βόρεια Ιταλία, ανήκει στη Συνοικία της Βενετίας ή «σεστιέρι» Ντορσοντούρο. Βρίσκεται νότια από την κύρια ομάδα των Βενετσιάνικων νησιών, χωρίζεται από την κεντρική πόλη με το *"κανάλι της Τζιουντέκκα"*, το νησί Σαν Τζιόρτζιο Ματζιόρε βρίσκεται στα ανατολικά της. Στην αρχαιότητα η Τζιουντέκκα ήταν γνωστή σαν *"Σπιναλόγκα"* δηλαδή *"μακρύ αγκάθι"*. Το όνομα της είναι παραφθορά του Ιουδαϊσμός, πολλές πόλεις στη νότια Ιταλία και τη Σικελία που κατοικούνται από Ιουδαίους έχουν το ίδιο όνομα. Η Ιουδαϊκή κοινότητα της Βενετίας βρισκόταν ωστόσο στη «σεστιέρι» Καναρέτζιο στα βόρεια της πόλης, για την Τζιουντέκκα δεν υπάρχουν άλλες ενδείξεις πέρα από τα ονόματα. Πολλές ακόμα συνοικίες πόλεων της βόρειας Ιταλίας που κατοικούνται από Ιουδαίους έχουν το ίδιο όνομα.

Η Τζιουντέκκα ήταν ιστορικά μία περιοχή με μεγάλες βίλες με κήπους, στις αρχές του 20ου αιώνα έγινε Βιομηχανικό κέντρο με Ναυπηγεία, Εργοστάσια και Κινηματογραφικό στούντιο. Οι περισσότερες βιομηχανίες γνώρισαν παρακμή όταν έληξε ο Β΄ Παγκόσμιος Πόλεμος, το νησί έγινε στη συνέχεια ένας ήσυχος τόπος κατοικίας με πολυτελή διαμερίσματα, είναι γνωστή για τη Νεωδόχο και τις εκκλησίες της. Το νησί είχε έναν τεράστιο αλευρόμυλο τον *"Μολίνο Στάκι"* που μετετράπη σε πολυτελή ξενοδοχείο, στην άλλη πλευρά υπάρχει το ξενοδοχείο πέντε αστέρων *"Κιπριάνι"* με ιδιωτικούς κήπους και θαλασσινό νερό. Οι Βενετοί άνοιξαν ένα αρχοντικό του 16ου αιώνα και το μετέτρεψαν σε ενοικιαζόμενα δωμάτια μεγάλης διάρκειας με το όνομα *"Βίλλα F"*.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 8925. Ανακτήθηκε στις 6  Αυγούστου 2018.
2. ↑  Lawrence, Vanessa (September 2011). "La Dolce Villa"

Πηγές
-----

* Lawrence, Vanessa (September 2011). "La Dolce Villa"

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4384809-6

 |

 |
Οι **οργανικές αρσίνες** είναι οργανικές ενώσεις που αποτελούν παράγωγα της Αρσίνης με μια τουλάχιστον οργανική ρίζα, αντίστοιχες με τις οργανικές αμίνες και τις οργανικές φωσφίνες. Το όνομά τους προέρχεται εκ της αγγλικής *arsines* (arsenic + ines = παράγωγα του στοιχείου αρσενικού).

Οι οργανικές αρσίνες διακρίνονται σε πρωτοταγείς ενώσεις (με ένα αλκύλιο), δευτεροταγείς (με δύο αλκύλια), τριτοταγείς (με τρία αλκύλια). Υπάρχουν ακόμη και τεταρτοταγείς αρσίνες, οι λεγόμενες του αρσωνίου. Οι πρώτες δύο κατηγορίες παρασκευάζονται με αναγωγή των αλκυλιωμένων παραγώγων του αρσενικώδους οξέος, ενώ οι τριτοταγείς από τριχλωριούχο αρσενικό και οργανομαγνησιακές ενώσεις. Από των τελευταίων με προσθήκη αλκυλαλογονιδίων λαμβάνονται οι τεταρτοταγείς ενώσεις του αρσωνίου.

Οι οργανικές αρσίνες, και ιδιαίτερα οι άκυκλες, είναι σε αέρια ή υγρά μορφή με χαμηλό σημείο ζέσεως και παρουσιάζουν οσμή σκόρδου. Αντίθετα οι τεταρτοταγείς ενώσεις του αρσωνίου είναι κρυσταλλικά στερεά με ισχυρή βασική αντίδραση παρέχοντας άλατα.

Όλες οι αρσίνες, και περισσότερο οι πτητικές, είναι ισχυρά δηλητηριώδεις και χρήζουν ιδιαίτερης προσοχής. Οι αρσίνες σε χρήση περιλαμβάνονται στα χημικά όπλα, στη κατηγορία των ερεθιστικών.

Σημαντικότερες αρσίνες
----------------------

Σπουδαιότερες αρσίνες εκ των οποίων και γίνεται χρήση σε χημικά όπλα είναι:

1. Η χλωριούχος διφαινυλαρσίνη (ή πταρνίτης)
2. Η διχλωριούχος αιθυλαρσίνη
3. Η διβρωμιούχος αιθυλαρσίνη
4. Η χλωριούχος φαινυλαρσίνη, κ.ά.

Δείτε επίσης
------------

* Αρσενικό
* Αρσίνη

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ενώσεις και ορυκτά του αρσενικού |
| --- |
|  |
| Ανόργανες ενώσεις | 
AsH3  · AsCl3  · KAsO2 |
|  |
| Οργανικές ενώσεις | 
AsR3  · MeAsH2  · MeAsCl2  · EtAsCl2  · Αρσολάνιο |
|  |
| Ορυκτά του αρσενικού | 
Ααρίτης  · Αγαρδίτης  · Αδαμίτης  · Ανναβεργίτης  · Αρθουρίτης  · Αρσενόλιθος  · Αρσενιοσιδηρίτης  · Αρσενοπυρίτης  · Αττικαΐτης  · Γερσδορφίτης  ·  · Γεωργιαδεσίτης  · Εναργίτης  · Ερυθρίτης  · Ζαλεσιίτης  · Ηλιοφυλλίτης  · Θορικοσίτης  · Ιραρσίτης  · Καμαριζαΐτης  · Καρμινίτης  · Κοβαλτίτης  · Κονιχαλκίτης  · Λαβενδουλάνης  · Λαντλοκίτης  · Λεγκραντίτης  · Μερτιεΐτης  · Μιμητίτης  · Μιξίτης  · Μπωνταντίτης  · Νεάλιθος  · Νικελίνης  · Ολιβενίτης  · Ρενιερίτης  · Σανδαράχη (ερυθρά)  · Σανδαράχη (κίτρινη)  · Σαφφλορίτης  · Σκοροδίτης  · Σκουττερουδίτης  · Σπερρυλίτης  · Τενναντίτης  · Φαρμακοσιδηρίτης  · Ψευδαργυρολιβενίτης |

 |
Συντεταγμένες: 49°55′33″N 126°37′16″W﻿ / ﻿49.92583°N 126.62111°W﻿ / 49.92583; -126.62111

Το **Τάχσις** (αγγλικά: *Tahsis*) είναι χωριό στη δυτική ακτή της Νήσου Βανκούβερ, στη Βρετανική Κολομβία, στον Καναδά περίπου 300 χιλιόμετρα βορειοδυτικά της επαρχιακής πρωτεύουσας  Βικτώρια. Στην απογραφή του 2011 καταγράφηκαν 316 κάτοικοι, πτώση σε σχέση με την απογραφή του 2006 που είχαν καταγραφεί 366 κάτοικοι. 

Η οικονομία του χωριού εξαρτώταν σε μεγάλο βαθμό από την δασική υλοτομία πριν το κλείσιμο του πριονιστηρίου το 2001, αργότερα όμως από την ερασιτεχνική αλιεία σολομού και ψήσσας (είδος βακαλάου) καθώς και τον τουρισμό.

Εξωτερικοί σύνδεσμοι
--------------------

* Επίσημη ιστοσελίδα
ο **Τάσος Μελετιάδης**,γεννήθηκε στις 10 Οκτωβρίου 1965 στο Χαλκερό Καβάλας. Έμεινε εκεί μέχρι τα 18 του και αργότερα πήγε να σπουδάσει στο ΤΕΦΑΑ Θεσσαλονίκης. Μετά από λίγα χρόνια τέλειωσε τις σπουδές του και έγινε πλέον επαγγελματίας αθλητής. Το άθλημά του ήταν το τρέξιμο (στίβος). Έτσι, στους Βαλκανικούς Αγώνες του 1984 στο Μάριμπορ της Γιουγκοσλαβίας αναδείχθηκε Βαλκανιονίκης στο τρέξιμο.

Αφιέρωση
--------

Το γήπεδο του Χαλκερού ονομάστηκε από το καλοκαίρι του 2007 με το όνομά του. Από τότε, το γήπεδο λέγεται **Τάσος Μελτιάδης**.

Θάνατος
-------

Ο Τάσος Μελετιάδης πέθανε σε ηλικία 32 χρονών στις 8 Σεπτεμβρίου 1997 απο λευχαιμία και η κηδεία του έγινε στη Θεσσαλονίκη όπου ζούσε με την οικογένειά του,ενώ το μνήμα του βρίσκεται σήμερα στην πύλη των κοιμητηρίων του Χαλκερού.

Διακρίσεις
----------

* Βαλκανιονίκης στο Μάριμπορ της τότε Γιουγκοσλαβίας το 1984 ( Χρυσό Μετάλλιο).

Οικογένεια
----------

Παντρεύτηκε την Θώμη Δήμου το 1992 και γεννήθηκε η κόρη τους στις 11 Δεκεμβρίου 1994.
Ο **Πήτερ Φρέντερικ Ουίλσον** (Peter Frederick Wilson) είναι παλαίμαχος ποδοσφαιριστής και πρώην διεθνής με την Εθνική Αυστραλίας,της οποίας διετέλεσε και αρχηγός κατά τη διάρκεια του Μουντιάλ του 1974. Το προσωνύμιό του ήταν **Big Willie** και αγωνιζόταν στη θέση του λίμπερο.

Βιογραφία
---------

Γεννήθηκε στις 15 Σεπτεμβρίου του 1947 στο Φέλινγκ του Νιούκαστλ στην Αγγλία και μετανάστευσε το 1969 στην Αυστραλία για να αγωνιστεί με την Σάουθ Κόουστ,καθώς δεν κατάφερε να βρει θέση στην πρώτη ομάδα της Μίντλεσμπρο. Αργότερα αγωνίστηκε και σε άλλους συλλόγους της Αυστραλίας με κυριότερους τους Μαρκόνι Στάλιονς(1972) και την ΑΠΙΑ (1979-82)όπου και έκλεισε την καριέρα του. Ως προπονητής εργάστηκε στην Σέιφγουεη το 1973-74 και στην ΑΠΙΑ το 1982.

Με την Εθνική Αυστραλίας αγωνίστηκε 65 φορές, πετυχαίνοντας 3 γκολ. Το 1973 ήταν αρχηγός της ομάδας που κατέκτησε το Κύπελλο Ασίας/Ωκεανίας.

Εδώ και χρόνια, ο **Πήτερ Ουίλσον** ζει απομονωμένος από τον υπόλοιπο κόσμο σε μια περιοχή σε ένα βουνό κοντά στο Γουόλονγκον της Νέας Νότιας Ουαλίας.

Καριέρα
-------

| Έτος | Προηγούμενοι σύλλογοι | Εμφανίσεις (Γκολ) |
| --- | --- | --- |
| 1966-68 |  Μίντλεσμπρο | 1 (0) |
| 1968-69 |  Γκέιτσχεντ | 2 (0) |
| 1969-71 |  Σάουθ Κόουστ | 62 (0) |
| 1971-72 |  Μαρκόνι Στάλιονς | 21 (1) |
| 1973-74 |  Σέιφγουεη | 44 (0) |
| 1975-78 |  Γουέστερν Σάμπερμπς | 83 (3) |
| 1979-82 |  ΑΠΙΑ | 86 (2) |

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

*
Ο **Τζιρόλαμο Μινόττο** (? - 1453) ήταν Βενετός βαΐλος της Κωνσταντινούπολης την περίοδο της άλωσης αυτής, το 1453.

Βιογραφία
---------

Καθώς ο Σουλτάνος Μωάμεθ Β΄ προετοίμαζε την πολιορκία της Κωνσταντινούπολης, ο Μινόττο εξέφρασε την στήριξή του προς τον Κωνσταντίνο ΙΑ΄, ενώ, ταυτόχρονα, ψήφισε απόφαση σύμφωνα με την οποία και για λόγους ανωτέρας βίας οι καπετάνιοι των βενετικών πλοίων ήσαν υποχρεωμένοι να παραμείνουν στην Κωνσταντινούπολη (η συγκεκριμένη απόφαση υπερψηφίσθηκε με 21 ψήφους υπέρ και μία κατά, στις 14 Δεκεμβρίου 1452). Στην συγκεκριμένη κίνηση προχώρησε έπειτα από την βύθιση βενετικού πλοίου από το οθωμανικό φρούριο του Ρουμελιχισάρ, τον Οκτώβριο του 1452. Σε περίπτωση απόπειρας φυγής, θα επιβάλλετο χρηματικό πρόστιμο της τάξεως των 3.000 δουκάτων. Επιπλέον, υποσχέθηκε την επερχόμενη άφιξη στόλου προερχόμενου από την Βενετία και ο οποίος θα μετέφερε ενισχύσεις προς την Κωνσταντινούπολη. Μαζί του έμεινε και ο γιατρός και χρονικογράφος της πολιορκίας Νικολό Μπάρμπαρο.

Στις 26 Ιανουαρίου, απέστειλε επιστολή προς την Βενετία, προκειμένου να ζητήσει βοήθεια, ωστόσο οι υπεκφυγές της Βενετικής Γερουσίας απέτρεψαν την αποστολή στολίσκου προς την Κωνσταντινούπολη. Παρά την πλήρη στήριξη του Μινόττο, επτά πλοία, εκ των οποίων τα έξι βενετικά, πέτυχαν να εγκαταλείψουν την Κωνσταντινούπολη στις 26 Φεβρουαρίου. Στην διάρκεια της πολιορκίας, ανέλαβε την υπεράσπιση του Παλατιού των Βλαχερνών, το οποίο και αποτέλεσε αρχηγείο του. Επιδιόρθωσε τα τείχη και την τάφρο. Στις 29 Μαΐου, ημέρα της άλωσης της Κωνσταντινούπολης, ο Μινόττο πέτυχε να απωθήσει τα διάφορα κύματα των οθωμανικών επιθέσεων στον τομέα άμυνάς του, ωστόσο αυτό δεν απέτρεψε τους Οθωμανούς από το να εισέλθουν εντός της πόλης μέσω άλλων τμημάτων των τειχών. Λίγο αργότερα, ο Μινόττο και οι δυνάμεις του ευρέθηκαν περικυκλωμένοι και υποχρεώθηκαν σε συνθηκολόγηση. Ο ίδιος εκτελέστηκε, μαζί με έναν εκ των υιών του, καθώς και έξι άλλους Βενετούς, λίγο μετά την άλωση της πόλης. Ένας άλλος υιός του Μινόττο εστάλη από την Βενετία προκειμένου να καταβάλει τα απαιτούμενα λύτρα για την απελευθέρωση του πατέρα του, ωστόσο έφθασε αργά και δεν ήταν σε θέση παρά να απελευθερώσει, μόνον, την μητέρα του και, συνεπώς, σύζυγο του Μινόττο.

Παραπομπές
----------

1. ↑  Runciman 2007, σελ. 133
2. ↑  Runciman 2007, σελ. 172
3. ↑  Schlumberger 2010, σελ. 34
4. ↑  Runciman 2007, σελ. 142
5. ↑  Schlumberger 2010, σελ. 137
6. ↑  Runciman 2007, σελ. 219

Πηγές
-----

* (Γαλλικά) Runciman, Steven (2007). Hélène Pignot, επιμ. *La chute de Constantinople : 1453*. Texto. Tallandier. σελ. 348. ISBN 9782847344271. OCLC 170956326.
* (Γαλλικά) Schlumberger, Gustave (2010). *1453 : le siège, la prise et le sac de Constantinople par les Turcs*. Collection Les batailles essentielles, mémoire des peuples. Παρίσι: Laville. σελ. 179. ISBN 9782953596601. OCLC 633257297.
**Οι Ηλίθιοι** (Αγγλ. *Fools*) είναι ο τίτλος ενός θεατρικού έργου του Αμερικανού συγγραφέα Νιλ Σάιμον. Πρόκειται για μια ανάλαφρη ρομαντική κωμωδία που διαδραματίζεται σε ένα χωριουδάκι της Ουκρανίας στα τέλη του 1800.

Παραγωγή
--------

Η πρώτη παράσταση δόθηκε στο Μπρόντγουεϊ της Νέας Υόρκης στις 6 Απριλίου του 1981 στο θέατρο "*Ευγένιος Ο' Νιλ*". Τη σκηνοθεσία υπέγραψε ο Μάικ Νίκολς και τους πρωταγωνιστικούς ρόλους ερμήνευσαν οι Τζον Ρουμπινστάιν, Χάρολντ Γκουλντ, Φλόρενς Στάνλεϊ και Πάμελα Ριντ.

Θρυλείται ότι το έργο γράφτηκε στα πλαίσια ενός διακανονισμού στο διαζύγιο του Νιλ Σάιμον από τη σύζυγό του. Ο Σάιμον της παραχωρούσε τα κέρδη του από την επόμενη θεατρική του δουλειά και έτσι αποφάσισε να γράψει ένα υποδεέστερο έργο που δεν θα ανέβαινε για πολλές παραστάσεις. Με δεδομένο ότι το έργο κατέβηκε μετά από 40 παραστάσεις, πέτυχε το στόχο του. Έκτοτε βέβαια το έργο έχει ανεβεί αμέτρητες φορές από θιάσους σε όλο τον κόσμο. 

Το 1990 και με την άδεια του συγγραφέα το έργο μεταφέρθηκε σε μιούζικαλ. Εκτός από το ανανεωμένο λιμπρέτο, τη μουσική και τα 14 τραγούδια, προσετέθη και ένας επιπλέον χαρακτήρας.

Υπόθεση
-------

Η ιστορία διαδραματίζεται σε ένα μικρό χωρίο της Ουκρανίας, το Κουλιέντσικοφ. Ο δάσκαλος Λεόν Τολτσίνσκι καταφθάνει στο χωρίο και μετά από μερικές επεισοδιακές συναντήσεις με τους όχι και τόσο ευφυείς κατοίκους του χωριού θα βρει το σπίτι του νέου του εργοδότη, Ζουμπρίτσκι. Εκεί θα γνωρίσει τη σύζυγό του Λένια και την κόρη τους Σοφία την οποία και θα ερωτευθεί παράφορα. Θα παρατηρήσει όμως πάλι ότι και αυτή είναι το ίδιο αν όχι περισσότερο αδαής όσο και οι υπόλοιποι.

Σύντομα θα ανακαλύψει οτι η ηλιθιότητα των κατοίκων δεν είναι συμπτωματική αλλά το αποτέλεσμα μιας κατάρας που βασανίζει την περιοχή για 200 χρόνια, και πως θα πέσει και ο ίδιος θύμα της αν δεν καταφέρει σε 24 ώρες να εκπαιδεύσει τη Σοφία ή να παντρευτεί μια απόγονο της οικογένειας του ανθρώπου που έριξε την κατάρα...

Χαρακτήρες
----------

* *Λεόν Στεφάνοβιτς Τολτσίνσκι*
* *Σοφία Ιρένα Ελένια Ζουμπρίτσκι*
* *Γκρεγκόρ Μιχαήλοβιτς Μπρεζνόφσκι Φιοντόρ Γιουσέκεβιτς* (τον αποκαλούν "Κόμη Γκρεγκόρ")
* *Δόκτωρ Νικολάι Ζουμπρίτσκι*
* *Λένια Ζουμπρίτσκι*
* *Κάτι Κάτι Σνέτσκι*
* *Μίσκιν*
* *Σλόβιτς-Μπεν Μακόλεϊ*
* *Γιέντσνα*
* *Ο Μάγιστρος*

Εξωτερικοί σύνδεσμοι
--------------------

* *Οι Ηλίθιοι* στην Internet Broadway Database.
* Άρθρο στην Καθημερινή[*νεκρός σύνδεσμος*]
Ο **Φίλιπ Ρίτσαρντ Μορίς** (αγγλικά: Philip Richard Morris), (4 Δεκεμβρίου 1836, Πλύμουθ – 22 Απριλίου 1902, Λονδίνο) ήταν Άγγλος ζωγράφος. Οι πίνακες του βρίσκονται σήμερα στις συλλογές των Γκαλερί τεχνών του Μπλάκμπερν, του Λιντς, του Λίβερπουλ, του Μάντσεστερ, και του Μουσείου τεχνών του Σάντερλαντ.

Βιογραφία
---------

Ταΐζοντας τους κύκνους, 1887
Γεννημένος στο Ντάβενπορτ του Πλύμουθ, από τον Τζον Σίμμονς Μορίς και της Ανν Σώντερς. Ο πατέρας του ήταν μηχανικός και ιδρυτής σιδηρουργείου, προόριζε τον Φίλιπ για την οικογενειακή επιχείρηση. Στα 14 του πήγε στο Λονδίνο και άρχισε να ενδιαφέρεται ολοένα και πιο πολύ για την τέχνη. Με την ενθάρρυνση του Ουίλιαμ Χόλμαν Χαντ, ο οποίος παρενέβη για λογαριασμό του στον πατέρα του, άρχισε να σπουδάζει τέχνη στο Βρετανικό Μουσείο, και αργότερα το 1855 στην Βασιλική Ακαδημία. Τα πήγε αρκετά καλά και κέρδισε ασημένιο μετάλλιο για ζωγραφική πορτρέτων. Το 1858 θα κερδίσει το χρυσό μετάλλιο και θα ταξιδέψει στη Γαλλία και στη Ιταλία, όπου παρέμεινε μέχρι το 1864. To 1877 έγινε επίσημος συνεργάτης της Βασιλικής Ακαδημίας, μέχρι το 1900. όπου και παραιτήθηκε.

 Δύο νέοι ναυτικοί κοιτούν στον ορίζοντα το σπίτι τους, 1864

Εργογραφία
----------

* "Voices from the Sea", (1860),
* "Drift Wreck from the Armada" (1867)
* The Sailor's Wedding (1876)
* "The Mowers" (1875)
* "The Reaper and the Flowers" (1877)
* "Death and the Woodman" (1879)
* "The Summit of Calvary" (1871)
* "Sons of the Brave" (1880)

Παραπομπές
----------

1. ↑  p64187.htm#i641865. Ανακτήθηκε στις 7  Αυγούστου 2020.
2. 1 2 3 4 5  Darryl Roger Lundy: (Αγγλικά) *The Peerage*.
3. 1 2 3  Φίλιπ Ρίτσαρντ Μορίς βιογραφία στο avictorian.com (αγγλικά) ανακτήθηκε στις 9 Μαΐου 2018

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 95816867
* **Europeana**: agent/base/21807
* LCCN: no2009134303
* ISNI: 0000 0000 6913 2678
* BNF: cb149170930 (data)
* ULAN: 500022016
* MusicBrainz: ab595883-e322-4703-abd8-8d533ade820b
* RKD: 57855

 |

 |
Ο **Παναγιώτης Φωτίου**  υπήρξε αθλητής στίβου (δρομέας μεσαίων και μεγάλων αποστάσεων) του Παναθηναϊκού Α.Ο καταγόμενος από το Βασιλόπουλο Ιωαννίνων (γενν. στις 17 Ιουλίου 1964). 

Υπήρξε ένας από τους σημαντικότερους αθλητές στίβου την δεκατετία 1980 - 1990 τόσο για την ομάδα του, όσο και για την Εθνική ομάδα στίβου με την οποία αγωνίστηκε για περισσότερα από 10 χρόνια.

Έλαβε μέρος σε αγώνες 1.500, 3.000, 5.000 και 10.000 μέτρων, ανωμάλου δρόμου καθώς και σε δημόσιο δρόμο.

Η ατομική του επίδοση είναι 13:43:17 στα 5.000 μέτρα και 7:56:27 στα 3.000 μέτρα του κλειστού στίβου. [*νεκρός σύνδεσμος*]

Χαρακτηριστικό του γνωρίσματα η ευγένεια εντός και εκτός των αγωνιστικών χώρων αλλά και η μαχητικότητά που τον διέκρινε στην διεκδίκηση της νίκης, σε ατομικό και συλλογικό επίπεδο.

Έχει κερδίσει χρυσό μετάλλιο στους Βαλκανικούς αγώνες, έχει ανέβει δεκατρείς φορές στο βάθρο των πανελληνίων αγώνων και έχει συμμετάσχει 33 φορές με την εθνική ομάδα στίβου. Έχει πετύχει τρία πανελλήνια ρεκόρ.

Εκτός αγωνιστικών χώρων έχει αποφοιτήσει από το Τμήμα Επιστήμης Φυσικής Αγωγής και Αθλητισμού (ΤΕΦΑΑ) του Εθνικού Καποδιστριακού Πανεπιστημίου Αθηνών το 1987, ενώ στη συνέχεια ως και σήμερα προσφέρει τις υπηρεσίες του ως Αξιωματικός, στην Πολεμική Αεροπορία.
***Οι Κωμωδίες του Αριστοφάνη*** ήταν σειρά κόμικς που πρωτοεκδόθηκε στις αρχές της δεκαετίας του 1980 από τις Αγροτικές Συνεταιριστικές Εκδόσεις, βασισμένη στις 11 σωζόμενες κωμωδίες του Αριστοφάνη. Τα κείμενα επεξεργάστηκε ο Τάσος Αποστολίδης και τα σκίτσα φιλοτέχνησε ο Γιώργος Ακοκαλίδης. Η σταδιακή έκδοση των κωμωδιών, οι οποίες επανεκδίδονται τα τελευταία χρόνια από τις Εκδόσεις Μεταίχμιο, είχε ευμενέστατη υποδοχή από το αναγνωστικό κοινό, ώστε πολλά από τα τεύχη να μεταφραστούν και σε άλλες γλώσσες (αγγλικά, γαλλικά και γερμανικά). Συνολικά πούλησε περισσότερα από 700.000 τεύχη. Η μεγάλη του επιτυχία οφείλεται στο ότι χωρίς να ξεφεύγει από το αρχικό κείμενο κατάφερε να μεταφέρει την κριτική στη σύγχρονη πολιτική κατάσταση.

Εξωτερικοί σύνδεσμοι
--------------------

* Ιστοσελίδα με την επανέκδοση των κωμωδιών από το Μεταίχμιο[*νεκρός σύνδεσμος*]
Ο **Τζιρόλαμο Αλιμπράντι** (*Girolamo Alibrandi*, 1470-1524), ήταν Ιταλός ζωγράφος, που γεννήθηκε και έζησε στη Σικελία. Αποκλήθηκε «ο Ραφαήλ της Μεσσήνης» (*il Raffaello di Messina*).

Βιογραφικά στοιχεία
-------------------

Ο Αλιμπράντι διδάχθηκε ζωγραφική πρώτα στη σχολή του Αντονέλλο ντα Μεσσίνα. Η φήμη που είχε αποκτήσει ο δάσκαλός του στη Βενετία του προκάλεσε την επιθυμία να επισκεφθεί αυτή την πόλη. Εκεί γνώρισε και έγινε φίλος με τον Τζορτζόνε. Στη συνέχεια ο Αλιμπράντι πήγε στο Μιλάνο, όπου μαθήτευσε κοντά στον Λεονάρντο ντα Βίντσι. Μετά πήγε στη Ρώμη, όπου μελέτησε την τέχνη της ύστερης αρχαιότητας και τα έργα του Ραφαήλ. Από τη Ρώμη πήγε στην Πάρμα και από εκεί επέστρεψε στη Μεσσήνη της Σικελίας, εργαζόμενος εκεί μέχρι το τέλος της ζωής του. Στην πόλη της Μεσσήνης βρίσκονται σήμερα τα καλύτερα έργα του. Ο καλλιτέχνης απεβίωσε σε ηλικία 54 ετών από πανούκλα στη Μεσσήνη.

Το έργο του
-----------

Το σημαντικότερο έργο του θεωρείται από τους περισσότερους ότι είναι η μεγάλη εικόνα της Υπαπαντής, που φιλοτεχνήθηκε το 1519 για την Εκκλησία της Καντελόρα (Chiesa della Candelora). Αργότερα το έργο αυτό μεταφέρθηκε στον ναό του Αγίου Νικολάου dei Gentiluomini και, μετά από σοβαρές ζημιές που υπέστη κατά τον μεγάλο σεισμό της Μεσσήνης το 1908, βρίσκεται σήμερα στη συλλογή του Museo Civico στη Μεσσήνη. Ο Αλιμπράντι ζωγράφισε επίσης έναν «Εξαγνισμό της Παρθένου», που στεγάζεται σήμερα στον Καθεδρικό ναό της Μεσσήνης.

Παραπομπές
----------

1. 1 2  (Ολλανδικά) *RKDartists*. rkd.nl/explore/artists/1130. Ανακτήθηκε στις 23  Αυγούστου 2017.
2. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 14  Δεκεμβρίου 2014.
3. ↑  (Αγγλικά) *Union List of Artist Names*. 16  Αυγούστου 2008. 500003555. Ανακτήθηκε στις 14  Μαΐου 2019.
4. ↑  «Museo Regionale di Messina». Museo Regionale di Messina. Ανακτήθηκε στις 5 Μαΐου 2016.
5. ↑  Biographies of persons from Messina.

Πηγές
-----

* Bryan, Michael: το λήμμα «Alibrando, Girolamo» στο έργο *Bryan's Dictionary of Painters and Engravers*, τόμος Ι (A-K), 3η έκδοση, George Bell & Sons, Λονδίνο 1886
* Το λήμμα «Αλιμπράντι Ιερώνυμος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 294

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95702192
* **Europeana**: agent/base/35466
* ISNI: 0000 0000 6862 7257
* GND: 1034443968
* ULAN: 500003555
* RKD: 1130

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Ο **Στράτων Γ΄ Φιλοπάτωρ** ήταν Ινδοέλληνας βασιλιάς ο οποίος βασίλευσε περί το 25 π.Χ. έως το 10 μ.Χ. Είναι γνωστός μόνον από τα κοινά νομίσματα με τον πατέρα του Στράτωνα Β’. Μπορεί να υποσκελίστηκε, από κοινού με τον πατέρα του ή αργότερα ως ανεξάρτητος βασιλιάς, από τους Ινδοσκύθες Βορεινούς Σατράπες, ιδιαίτερα τους Ράζυ και Μπχανταγιάσα, των οποίων τα νομίσματα αντιγράφονταν συχνά. Ο Στράτων ήταν ο τελευταίος από τη γραμμή του Διοδότου και ανεξάρτητος βασιλιάς της ελληνιστικής εποχής που εξουσίασε μετά το θάνατό του το 10 μ.Χ.

Παραπομπές
----------

1. ↑  The Dynastic Arts of the Kushans, John M. Rosenfield, University of California Press, 1967, p.135
2. ↑  R.C. Senior, *Indo-Scythian coins and history. Volume IV*. The Greek legend clearly implies that the two kings were father and son, and Senior dismisses the older reading "grandson" on the Kharosthi legend.
Η **παθολογική ζήλεια**, αλλιώς **παρανοϊκή ζήλεια** ή **Σύνδρομο του Οθέλλου**, είναι ψυχολογική διαταραχή, κατά την οποία το άτομο διακατέχεται από την έμμονη ιδέα ότι ο/η σύντροφος ή εραστής του διατηρεί ερωτικές σχέσεις με τρίτο άτομο χωρίς αυτό να μπορεί να αποδειχθεί στην πράξη. Η ζήλια μπορεί να συνοδεύεται από κοινωνικά μη αποδεκτή ή αφύσικη συμπεριφορά. Τα συχνότερα ψυχοπαθολογικά συμπτώματα της διαταραχής είναι παραληρηματικές σκέψεις και έμμονες ιδέες. Θεωρείται υποκατηγορία της παρανοϊκής διαταραχής.

Η διαταραχή εμφανίζεται όταν το άτομο κατηγορεί επανειλημμένα τον/την σύντροφό του για απιστία με βάση ασήμαντα, ελάχιστα ή καθόλου αποδεικτικά στοιχεία, χρησιμοποιώντας φυσιολογικά καθημερινά γεγονότα ως απόδειξη για τους ισχυρισμούς του. Σε αντίθεση με άλλες παραληρηματικές διαταραχές, το άτομο που υποφέρει από παθολογική ζήλια μπορεί να καταφύγει σε πράξεις καταδίωξης, κυβερνοπαρακολούθησης, σαμποτάζ ή βίας. Η πάθηση μπορεί να εντοπιστεί στο πλαίσιο της σχιζοφρένειας ή της παράνοιας, όπως στην διπολική διαταραχή, αλλά επίσης συσχετίζεται με αλκοολισμό και σεξουαλική δυσλειτουργία. Έχει επίσης παρατηρηθεί μετά από νευρολογική ασθένεια.

Η ονομασία «Σύνδρομο του Οθέλλου» οφείλεται στον χαρακτήρα του Οθέλλου από το έργο του Σαίξπηρ, ο οποίος δολοφονεί τη γυναίκα του λόγω της ψευδούς πεποίθησης ότι υπήρξε άπιστη.

Παραπομπές
----------

1. 1 2 3  Kingham, Michael; Gordon, Harvey (2004-05-01). «Aspects of morbid jealousy» (στα αγγλικά). *Advances in Psychiatric Treatment* **10** (3): 207–215. doi:10.1192/apt.10.3.207. ISSN 2056-4678.
Ο **Στράτσκβας** (τσεχ.: *Strachkvas*, 28 Σεπτεμβρίου 929/935 - 1006) ήταν κληρικός με το όνομα Κριστιάν που έγινε επίσκοπος της Πράγας, όμως απεβίωσε κατά την χειροτονία. Προερχόταν από τον Οίκο των Πρεμυσλιδών.

Βιογραφία
---------

Ήταν γιος τού Μποεσλάου Β΄ δούκα της Βοημίας και της Αντίβα ή της Έμμα τού Μιελνήκ.

Την ημέρα πού γεννήθηκε, ήταν εορτή και ο πατέρας του συμμετείχε στον φόνο τού αδελφού του Βεντσεσλάου Β΄ δούκα της Βοημίας για να τον διαδεχθεί. Νοιώθωντας τύψεις ο Μπολέσλαος Β΄, βάπτισε τον γιο του *Στράτσκβας* (=φοβερή εορτή) και υποσχέθηκε να τον αφιερώσει στη θρησκεία, έτσι τον μόρφωσε για κληρικό και κράτησε τον λόγο του.

Σύμφωνα με το *Χρονικό* τού Κοσμά της Πράγας, το 994 ο Αδαλβέρτος επίσκοπος της Πράγας πρόσφερε την επισκοπή του στον Στράτσκβας, λέγοντάς του, ότι ήταν ένας Πρεμυσλίδης και εύκολα θα υπέτασσε το πλήθος. Όμως ο Στράτσκβας αρνήθηκε το να γίνει επίσκοπος. Το επόμενο έτος η οικογένεια τού Αδαλβέρτου σφαγιάστηκε και ο ίδιος διέφυγε από την Πράγα. Τότε ο Στράτσκβας διορίστηκε διάδοχός του. Κατά τη διάρκεια της τελετής εγκατάστασής του και ενώ επρόκειτο να αναλάβει το αξίωμα, απεβίωσε αιφνίδια. Οι περιστάσεις τού συμβάντος παραμένουν ασαφείς.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 119163985. Ανακτήθηκε στις 15  Οκτωβρίου 2015.

Πηγές
-----

* "Boje polabských Slovanů za nezávislost v letech 928 – 955" (in Czech). E-středověk.cz. Retrieved 7 September 2013.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 15573657
* GND: 119163985

 |

 |
Η **τρισκαιδεκαφοβία** είναι ο φόβος για τον αριθμό δεκατρία, που θεωρείται πρόληψη. Ο φόβος για την Παρασκευή και 13 αποκαλείται **παρασκευοδεκατριαφοβία**.

Προέλευση
---------

Το δεκατρία μπορεί να θεωρείται "κακός" αριθμός απλά επειδή είναι μια μονάδα πάνω από το δώδεκα, που είναι δημοφιλής αριθμός σε πολλούς πολιτισμούς (λόγω του ότι είναι εξαιρετικά σύνθετος αριθμός). Όταν μια ομάδα δεκατριών αντικειμένων διαιρεθεί στα δυο, στα τρία, στα τέσσερα ή στα έξι, πάντα ένα αντικείμενο περισσεύει.

Ο αριθμός 13 έχει επίσης για κάποιους και βιβλικές προεκτάσεις. Στο Μυστικό Δείπνο, μετά τον οποίο ο Ιούδας πρόδωσε τον Ιησού, οι συνδαιτυμόνες ήταν 13.

Σχέση έχει επίσης το γεγονός ότι ένα σεληνοηλιακό ημερολόγιο πρέπει να έχει 13 μήνες σε κάποια χρόνια, ενώ το ηλιακό Γρηγοριανό ημερολόγιο και το σεληνιακό Ισλαμικό ημερολόγιο έχουν πάντοτε 12 μήνες σε ένα χρόνο.

Η τρισκαιδεκαφοβία μπορεί να επηρέαζε και τους Βίκινγκς-πιστεύεται ότι ο Λόκι στη σκανδιναβική μυθολογία ήταν ο 13ος θεός, κατά τον ίδιο τρόπο που στο Χριστιανισμό ο Σατανάς θεωρείται ο 13ος άγγελος.

Ο κώδικας του Χαμουραμπί, που γράφτηκε στη Μεσοποταμία περίπου το 1686 π.Χ. παραλείπει τον αριθμό 13. Κάτι τέτοιο υπονοεί ότι η πρόληψη υπήρχε πολύ πριν τη Χριστιανική εποχή.

Παρόμοιες φοβίες
----------------

Η τετραφοβία, ο φόβος του αριθμού 4, δεν είναι σπάνια στην Κίνα, την Ιαπωνία και την Κορέα, όπου τα κτίρια (γραφεία, πολυκατοικίες, ξενοδοχεία, νοσοκομεία κλπ) συχνά δεν έχουν 4ο όροφο, και μερικές φορές κανείς όροφος δεν έχει τον αριθμό 4 (π.χ. 14, 41 κλπ), κάτι που συμβαίνει και στα συγκροτήματα κατοικιών. Οι Κινέζικες λέξεις "τέσσερα" （sì 四 ）και "πεθαίνω" （sĭ 死）προφέρονται ακριβώς όμοια εκτός από τον τόνο. Η Γιαπωνέζικη και Κορεάτικη προφορά αυτών των δυο λέξεων προήλθε από τα Κινέζικα, κι έτσι οι τρεις αυτοί πολιτισμοί μοιράζονται σήμερα τον ίδιο φόβο για τον αριθμό τέσσερα. Περιέργως, ο αριθμός 13 θεωρείται τυχερός στα μέρη αυτά, καθώς η προφορά του "τρία" (san) μοιάζει με την προφορά του "ζω" ή "επιβιώνω" στα Κινέζικα και Κορεάτικα. Έτσι, σε κάποια συγκροτήματα κατοικιών μπορεί κάποιος να βρει το Μπλοκ 13Α εκεί που κανονικά θα υπήρχε το Μπλοκ 14. Στην Κίνα τα κινητά τηλέφωνα που έχουν αριθμό που περιέχει το 4 πουλιούνται σε πολύ χαμηλότερη τιμή από τα υπόλοιπα.

Στην Ιταλία "κακός" θεωρείται ο αριθμός 17. Όταν γραφεί με το ρωμαϊκό σύστημα αρίθμησης σαν XVII, μπορεί να αναγραμματιστεί σε VIXI, που στα Λατινικά σημαίνει "έζησα", δηλ. η ζωή μου τελείωσε. Στην Ιταλία δεν είναι σπάνιο να βρει κανείς κτίρια που δεν έχουν 17ο όροφο, ή ξενοδοχεία που δεν έχουν δωμάτιο 17. Ο εθνικός αερομεταφορέας της Ιταλίας, η Alitalia, δεν έχει σειρά 17 στα καθίσματα των αεροπλάνων της, και το ίδιο συμβαίνει και με τη γερμανική εταιρία Germanwings, που πετά σε πολλές Ιταλικές πόλεις. Η Ρενώ πούλησε το μοντέλο της "R17" σαν "R177" στην Ιταλία.

Βιβλιογραφία
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τρισκαιδεκαφοβία** |

* Lachenmeyer, Nathaniel (2004). 13: The Story of the World's Most Popular Superstition. New York: Four Walls Eight Windows. ISBN 1-56858-306-0.
Το **παγοπαλιρροιόμετρο**, όπως αποκαλύπτει και το όνομά του, είναι ένα εξειδικευμένο μηχανικό παλιρροιόμετρο για τη μέτρηση της παλίρροιας κάτω από πάγους.

Το όργανο αυτό αποτελεί συνδυασμό του μόνιμου μηχανικού παλιρροιομέτρου που φέρεται σε εγκατάσταση φρέατος του παλιρροιογράφου, με τη διαφορά ότι το φρεάτιο σ΄ αυτό ανοίγεται σε πάγο. Το όργανο φέρει τις περισσότερες φορές και άγκυρα από την οποία συνδέεται ο πλωτήρας του οργάνου που κινείται μέσα στο φρεάτιο. Αν το όργανο αυτό είναι αυτογραφικό λέγεται «παγοπαλιρροιογράφος».

Τέτοια όργανα φέρουν κυρίως λιμένες και παράκτιες εγκαταστάσεις πολικών περιοχών όπου για κάποιο χρονικό διάστημα η θάλασσα παγώνει. Τις ενδείξεις των οργάνων αυτών τις χρησιμοποιούν περισσότερο τα παγοθαυστικά πλοία. Επίσης με τέτοια όργανα εφοδιάζονται επιστημονικές αποστολές στην Αρκτική και Ανταρκτική αφενός για μετρήσεις παλίρροιας όσο και για τη μέτρηση και παρακολούθηση του πάχους του παγετωνικού καλύμματος ή του πολικού παγοκαλύμματος αντίστοιχα.

Πηγές
-----

* *Νεώτερον Εγκυκλοπαιδικόν Λεξικόν Ηλίου*, τόμ. 15ος, σ. 370